**Likumprojekta „Grozījumi likumā „Par nekustamā īpašuma nodokli”” sākotnējās ietekmes novērtējuma ziņojums (anotācija)**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | | | | | | | | | |
| 1. | Pamatojums | Ministru kabineta 2015.gada 11.augusta sēdes protokola Nr.38 22.§ 1. un 3.punktā dotais uzdevums. | | | | | | | | | | | | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējais tiesiskais regulējums (likums “Par nekustamā īpašuma nodokli”) paredz, ka visos gadījumos nekustamā īpašuma nodokļa aprēķinam kā nodokļa bāze tiek izmantota nekustamā īpašuma nodokļa objekta kadastrālā vērtība pēc stāvokļa taksācijas gada 1.janvārī.  2014.gada 23.decembrī Ministru kabinets ir apstiprinājis kadastrālo vērtību bāzi 2016.gadam (Ministru kabineta 2014.gada 23.decembra noteikumi Nr.838 “Noteikumi par kadastrālo vērtību bāzi 2016.gadam”), atbilstoši kurai Valsts zemes dienests ir aprēķinājis prognozētās nekustamā īpašuma kadastrālās vērtības, kuras, pēc stāvokļa uz 2016.gada 1.janvāri, saskaņā ar likumu “Par nekustamā īpašuma nodokli” tiks izmantotas kā nodokļa bāze nekustamā īpašuma nodokļa aprēķinam par 2016.gadu.  Saskaņā ar Valsts zemes dienesta sniegto informāciju, izmaiņas lauku zemju kadastrālajās vērtībās skar visas lauku pašvaldību teritorijas.  Lauksaimniecības zemes kadastrālo vērtību bāzes vidējais pieaugums ir 29 procenti, bet dažās teritorijās pārsniedz pat 70 procentu robežu.  Ņemot vērā, ka nekustamā īpašuma kadastrālā vērtība ir nekustamā īpašuma nodokļa bāze, sagaidāms arī attiecīgs nodokļa apmēra pieaugums.  Līdz ar to ir nepieciešams tiesiskais regulējums, kas, ņemot vērā kadastrālo vērtību pieaugumu, lauku zemju īpašniekiem nodrošinātu samērīgu nekustamā īpašuma nodokļa sloga pieaugumu.  Lai nodrošinātu samērīgu nekustamā īpašuma nodokļa sloga pieaugumu, ņemot vērā tirgus vērtību un attiecīgi arī kadastrālo vērtību pieaugumu, ar Ministru kabineta 2015.gada 11.augusta sēdes protokola Nr.38 22.§ 1. un 3.punktu Finanšu ministrijai sadarbībā ar Tieslietu ministriju, Zemkopības ministriju un Latvijas Pašvaldību savienību uzdots izstrādāt grozījumus likumā "Par nekustamā īpašuma nodokli", paredzot, ka līdz 2020.gadam:  1.1. lauku teritorijās zemes vienībām ar platību, kas pārsniedz 3 ha, un kurām vismaz viens no noteiktajiem lietošanas mērķiem ir no lietošanas mērķu grupas "Lauksaimniecības zeme", "Mežsaimniecības zeme un īpaši aizsargājamās dabas teritorijas, kurās saimnieciskā darbība ir aizliegta ar normatīvo aktu" vai "Ūdens objektu zeme", (turpmāk – lauku zemes) nekustamā īpašuma nodokļa aprēķinam izmanto speciālo vērtību, ko Valsts zemes dienests aprēķina ārpus Nekustamā īpašuma valsts kadastra informācijas sistēmas;  1.2. ikgadējais speciālās vērtības nekustamā īpašuma nodokļa vajadzībām pieaugums lauku zemēm nepārsniedz 20% no iepriekšējā gadā zemes vienībai aprēķinātās kadastrālās vērtības vai speciālās vērtības.  Likumprojekts paredz no 2016. līdz 2020.gadam nodokļa aprēķinam izmantot divu veidu nodokļa bāzes – nekustamā īpašuma kadastrālo vērtību (vispārīgā gadījumā) un speciālo vērtību (lauku zemēm, kuru platība pārsniedz 3 ha).  Likumprojekts paredz, ka speciālo vērtību noteiks ārpus pilsētu administratīvajām teritorijām esošajām zemes vienībām (to daļām), kuru platība pārsniedz 3 ha un viens no Nekustamā īpašuma valsts kadastra informācijas sistēmā reģistrētajiem nekustamā īpašuma lietošanas mērķiem ir “Lauksaimniecības zeme”, “Mežsaimniecības zeme un īpaši aizsargājamās dabas teritorijas, kurās saimnieciskā darbība ir aizliegta ar normatīvo aktu” vai “Ūdens objektu zeme”.  Speciālā vērtība ir lauku zemes kadastrālā vērtība ar noteiktu pieauguma ierobežojumu. Taksācijas gada speciālā vērtība ikgadēji nepārsniedz 20 procentus no iepriekšējam taksācijas gadam noteiktās lauku zemes speciālās vērtības.  Likumprojekts paredz, ka speciālo vērtību noteiks Valsts zemes dienests, izmantojot Nekustamā īpašuma valsts kadastra informācijas sistēmā reģistrētos datus par attiecīgo zemes vienību.  Kā norādījusi Tieslietu ministrija, zemes vienības platība 3 ha kā kritērijs speciālās vērtības noteikšanai, ir izvēlēts, vadoties pēc nekustamā īpašuma tirgus analīzes rezultātiem. Zemes vienības līdz šādai platībai nav klasiska lauksaimnieciskās ražošanas zeme, bet gan tās pamatā ir paredzētas retinātai apbūvei; darījumus ar šādām zemes vienībām neizmanto arī kadastrālo vērtību bāzes izstrādei lauku teritoriju lauku zemēm. Arī tad, ja tā tomēr tiek izmantota lauksaimnieciskai ražošanai, ņemot vērā kopējo platību, vērtību līmeni un aprēķināto nodokli, papildu aprēķini nodokļa pieauguma ierobežošanai būtu nesamērīgi.  Lai noteiktu, vai konkrētai zemes vienībai aprēķināma speciālā vērtība, Valsts zemes dienests izmanto Nekustamā īpašuma valsts kadastra informācijas sistēmas datus uz taksācijas perioda 1. janvāri (nodokļa prognozes vajadzībām uz 1. jūniju).  2016. gadā speciālo vērtību aprēķina, salīdzinot kadastrālo vērtību, kāda tā bijusi zemes vienībai uz 2015. gada 31. decembri, un kadastrālo vērtību, kas noteikta uz 2016. gada 1. janvāri.  Nākamajos taksācijas gados speciālo vērtību aprēķina, izmantojot iepriekšējā taksācijas gadā noteikto speciālo vērtību, un likumā noteikto nekustamā īpašuma nodokļa bāzes pieauguma ierobežojumu.  Speciālā vērtība kā nodokļa bāze tiek izmantota arī gadījumos, kad lauku zemēm tiek piemērota nekustamā īpašuma nodokļa papildlikme (piemēram, neapstrādātai lauksaimniecībā izmantojamai zemei, u.c.). | | | | | | | | | | | | |
| 3. | Projekta izstrādē iesaistītās institūcijas | Finanšu ministrija, Tieslietu ministrija, Zemkopības ministrija, Valsts zemes dienests, Latvijas Pašvaldību savienība. | | | | | | | | | | | | |
| 4. | Cita informācija | Nav. | | | | | | | | | | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | | Likumprojekts ietekmē juridiskās un fiziskās personas, kuru īpašumā, tiesiskajā valdījumā vai lietošanā ir zemes vienības ārpus pilsētu administratīvajām teritorijām, kuru platība pārsniedz 3 ha un viens no zemes vienībai noteiktajiem lietošanas mērķiem ir “Lauksaimniecības zeme”, “Mežsaimniecības zeme un īpaši aizsargājamās dabas teritorijas, kurās saimnieciskā darbība ir aizliegta ar normatīvo aktu” vai “Ūdens objektu zeme”. | | | | | | | | | | |
| 2. | Tiesiskā regulējuma ietekme uz tautsaimniecību un administratīvo slogu | | | Likumprojekts paredz pienākumu Valsts zemes dienestam noteikt un nodot pašvaldībām speciālās vērtības, kuras pašvaldības izmantos kā nodokļa bāzi nekustamā īpašuma nodokļa aprēķināšanas vajadzībām. | | | | | | | | | | |
| 3. | Administratīvo izmaksu monetārs novērtējums | | | Latvijas Pašvaldību savienība ir norādījusi, ka pašvaldībām, programmas NINO papildinājumu izstrādei nepieciešami līdzekļi - EUR 65 000. | | | | | | | | | | |
| 4. | Cita informācija | | | Pēc Latvijas Pašvaldību savienības sniegtās informācijas, lai nodrošinātu iespēju, sākot ar 2016.gadu nekustamā īpašuma nodokļa aprēķinā par lauku zemēm izmantot speciālo vērtību, jāveic programmas NINO papildinājumi, nodrošinot Valsts zemes dienesta noteikto speciālo vērtību ielasīšanu pašvaldību datu bāzē taksācijas gada sākumā un izmantošanu nekustamā īpašuma nodokļa aprēķinā, kā arī iespēju pašvaldības datu bāzē nepieciešamības gadījumā aktualizēt speciālo vērtību taksācijas gada laikā. Sākot ar prognozētā nodokļa aprēķinu 2017.gadam, nepieciešams nodrošināt arī prognozes speciālās vērtības ielasīšanu un izmantošanu prognozētā nodokļa aprēķinā. | | | | | | | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | | | | | | | |
| **Rādītāji** | | | **2015.** | | | | | Turpmākie trīs gadi (euro) | | | | | | |
| **2016.** | | | **2017.** | | **2018.** | |
| Saskaņā ar valsts budžetu kārtējam gadam (plāns) | | | Izmaiņas kārtējā gadā, salīdzinot ar budžetu kārtējam gadam | | Izmaiņas, salīdzinot ar sākotnējo prognozi | | | Izmaiņas, salīdzinot ar sākotnējo prognozi | | Izmaiņas, salīdzinot ar sākotnējo prognozi | |
| 1 | | | 2 | | | 3 | | 4 | | | 5 | | 6 | |
| 1. Budžeta ieņēmumi: | | | 182 400 000 | | | 0 | | -3 223 000 | | | -3 223 000 | | -3 223 000 | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | | 0 | | | 0 | | 0 | | | 0 | | 0 | |
| 1.2. valsts speciālais budžets | | | 0 | | | 0 | | 0 | | | 0 | | 0 | |
| 1.3. pašvaldību budžets | | | 182 4000 000 | | | 0 | | -3 223 000 | | | -3 223 000 | | -3 223 000 | |
| 1. Budžeta izdevumi: | | | 0 | | | 0 | | 0 | | | 0 | | 0 | |
| 2.1. valsts pamatbudžets | | | 0 | | | 0 | | 0 | | | 0 | | 0 | |
| 2.2. valsts speciālais budžets | | | 0 | | | 0 | | 0 | | | 0 | | 0 | |
| 2.3. pašvaldību budžets | | | 0 | | | 0 | | 0 | | |  | 0 | 0 | |
| 1. Finansiālā ietekme: | | | 0 | | | 0 | | -3 223 000 | | | -3 223 000 | | -3 223 000 | |
| 3.1. valsts pamatbudžets | | | 0 | | | 0 | | 0 | | | 0 | | 0 | |
| 3.2. speciālais budžets | | | 0 | | | 0 | | 0 | | | 0 | | 0 | |
| 3.3. pašvaldību budžets | | | 0 | | |  | 0 |  | -3 223 000 | |  | -3 223 000 | -3 223 000 |  | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | | X | | | 0 | | 0 | | | 0 | | 0 | |
| 1. Precizēta finansiālā ietekme: | | | X | | | 0 | | 0 | | | 0 | | 0 | |
| 5.1. valsts pamatbudžets | | | 0 | | | 0 | | 0 | | | 0 | | 0 | |
| 5.2. speciālais budžets | | | 0 | | | 0 | | 0 | | | 0 | | 0 | |
| 5.3. pašvaldību budžets | | | 0 | | | 0 | |  | | 0 | 0 | | 0 | |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | | Likumprojekts šo jomu neskar. | | | | | | | | | | | |
| 6.1. detalizēts ieņēmumu aprēķins | | | Saskaņā ar Valsts zemes dienesta informāciju par lauku zemju kadastrālo vērtību kopsummām, kas atrodas lauku teritorijā un kuru platība ir lielāka par 3 ha, 2015. gadā (uz 01.06.2015.) iepriekš minēto zemju kadastrālo vērtību kopsumma ir 2 044,8 milj. *euro*, bet 2016.gadā prognozētā kadastrālo vērtību kopsumma būtu 2 671,0 milj. *euro*.  Pēc Valsts zemes dienesta aprēķiniem, ieviešot likuma grozījumus ar 2016. gada 1. janvāri un ņemot vērā to, ka speciālās vērtības pieaugums lauku zemēm nedrīkst pārsniegt 20 procentus no iepriekšējā gada zemes vienībai aprēķinātās kadastrālās vērtības, 2016.gada prognozētā zemes vienību speciālo vērtību kopsumma nodokļu vajadzībām būtu 2 402,4 milj. *euro*.  Ņemot vērā likuma grozījumus, ir nepieciešams samazināt nekustamā īpašuma nodokļa prognozes 2016.-2018. gadam par **3,2 milj. *euro***.  Fiskālās ietekmes aprēķins:  (2 402,4 milj. *euro* (2016.gada speciālo vērtību kopsumma nodokļu vajadzībām) - 2 671,0 milj. *euro*. (2016.gadā prognozētā kadastrālo vērtību kopsumma))\*1,5% (nekustamā īpašuma nodokļa likme zemei)\*0,8 (iekasēšanas koeficients) = -3,2 milj. *euro*. | | | | | | | | | | | |
| 6.2. detalizēts izdevumu aprēķins | | | Likumprojekts šo jomu neskar. | | | | | | | | | | | |
| 7. Cita informācija | | | Nav. | | | | | | | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | | | | | | | | |
| 1. | Nepieciešamie saistītie tiesību aktu projekti | | | | Ar likumprojektu likuma 4.pants tiek papildināts ar ceturto daļu, kurā dots deleģējums Ministru kabinetam noteikt kārtību un termiņus, kādā Valsts zemes dienests līdz 2020.taksācijas gadam nosaka un nodod pašvaldībām speciālo vērtību un ar to saistītos datus nodokļa administrēšanas vajadzībām, un to uzglabā. | | | | | | | | | |
| 2. | Atbildīgā institūcija | | | | Tieslietu ministrija (Valsts zemes dienests). | | | | | | | | | |
| 3. | Cita informācija | | | | Nav. | | | | | | | | | |
| **V. Tiesību akta projekta atbilstība Latvijas Republikas starptautiskajām saistībām** | | | | | | | | | | | | | | |
| Likumprojekts šo jomu neskar. | | | | | | | | | | | | | | |
| **VI. Sabiedrības līdzdalība un komunikācijas aktivitātes** | | | | | | | | | | | | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | | | | | | Pēc Ministru kabineta 2016.gada 11.augusta sēdes, kurā tika pieņemts lēmums par terminētu speciālās vērtības izmantošanu nekustamā īpašuma nodokļa aprēķinam par lauku zemi, Valsts zemes dienests ar plašsaziņas līdzekļu starpniecību ir informējis sabiedrību par paredzamo likumprojekta izstrādi un speciālās vērtības noteikšanas mērķi un principiem. | | | | | | | |
| 2. | Sabiedrības līdzdalība projekta izstrādē | | | | | | Par likumprojektā iekļauto regulējumu ir notikušas starpinstitūciju sarunas un diskusijas ar Latvijas Pašvaldību savienību, Zemnieku saeimu un Lauksaimnieku organizāciju sadarbības padomi, kā arī Valsts zemes dienestu. | | | | | | | |
| 3. | Sabiedrības līdzdalības rezultāti | | | | | | Zemnieku saeima un Lauksaimnieku organizācijas sadarbības padome konceptuāli atbalsta likumprojektu. Likumprojekta izstrādes procesā daļēji ir ņemti vērā Latvijas Pašvaldību savienības un Valsts zemes dienesta priekšlikumi. | | | | | | | |
| 4. | Cita informācija | | | | | | Nav. | | | | | | | |
| **VII. Tiesību akta projekta izpildes nodrošināšana un tās ietekme uz institūcijām** | | | | | | | | | | | | | | |
| 1. | Projekta izpildē iesaistītās institūcijas. | | | | | | Valsts zemes dienests, pašvaldības. | | | | | | | |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | | | | | | Likumprojekts šo jomu neskar. | | | | | | | |
| 3. | Cita informācija | | | | | | Nav. | | | | | | | |

|  |
| --- |
|  |

Finanšu ministrs J.Reirs

11.08.2015 11:05

1611

Šarfa, 67095496,

[gunta.sarfa@fm.gov.lv](mailto:gunta.sarfa@fm.gov.lv)